6. 5. 87 De Europæiske' Fællesskabers Tidende Nr. L 118/1 (Retsakter hvis offentliggørelse er obligatorisk) RÅDETS FORORDNING (EØF) Nr. 1246/87 af 28. april 1987 om ændring af forordning (EØF) nr. 1341/86 for så vidt angår datoen for det italienske interventionsorgans overtagelse af smør RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets forordning (EØF) nr. 804/68 af 27. juni 1968 om den fælles markedsordning for mælk og mejeriprodukter ()), senest ændret ved forordning (EØF) nr. 231/87 ?), særlig artikel 12, stk. 2, under henvisning til forslag fra Kommissionen, og ud fra følgende betragtning : I henhold til artikel 1, stk. 2, i Rådets forordning (EØF) nr. 1341/86 af 6. maj 1986 om overførsel af smør til det italienske interventionsorgan fra interventionsorganerne i andre medlemsstater (?), skal det italienske interventions- organ overtage 20 000 tons smør inden den 1. april 1987 ; som følge af vanskeligheder i forbindelse med vedtagelsen af gennemførelsesbestemmelserne vedrørende overførslen kan det italienske interventionsorgan ikke overtage produkterne inden for den fastsatte frist ; fristen bør derfor forlænges — UDSTEDT FØLGENDE FORORDNING : Artikel 1 I artikel 1, stk. 2, i forordning (EØF) nr. 1341/86 ændres datoen »den 1. april 1987« til »den 1. april 1988«. Artikel 2 Denne forordning træder i kraft på dagen for offentliggø- telsen i De Europæiske Fællesskabers Tidende. Den anvendes fra den 1. april 1987. Denne forordning er bindende i alle enkeltheder og gælder umiddelbart i hver medlemsstat. Udfærdiget i Luxembourg, den 28. april 1987. () EFT nr. L 148 af 28. 6. 1968, s. 13. (?) EFT nr. L 25 af 28. 1. 1987, s. 3. (?) EFT nr. L 119 af 8. 5. 1986, s. 30. På Rådets vegne P. DE KEERSMAEKER Formand